Kuldīgā

**APSTIPRINĀTS**

ar Kuldīgas novada domes

21.12.2023. sēdes lēmumu

(prot. Nr. 16, p. 81.)

**Konkursa** **“Kuldīgas novada pašvaldības līdzekļu piešķiršana kultūras pieminekļu restaurācijai, atjaunošanai un konservācijai Kuldīgas novadā”**

**NOLIKUMS**

**I. Vispārīgie jautājumi**

1. Konkurss “Kuldīgas novada pašvaldības līdzekļu piešķiršana kultūras pieminekļu restaurācijai, atjaunošanai un konservācijai Kuldīgas novadā” (turpmāk – Konkurss) tiek izsludināts saskaņā ar Kuldīgas novada domes 21.12.2023. saistošajiem noteikumiem Nr. 16/2023 „Par Kuldīgas novada pašvaldības līdzekļu piešķiršanu kultūras pieminekļu restaurācijai, atjaunošanai un konservācijai Kuldīgas novadā” (turpmāk – Saistošie noteikumi).
2. Šajā konkursa nolikumā (turpmāk – Nolikums) lietotie termini atbilst Saistošajos noteikumos lietotiem terminiem.
3. Konkursu organizē Kuldīgas novada pašvaldība (turpmāk – Pašvaldība).
4. Konkursa komisija (turpmāk – Komisija) vērtē Konkursam iesniegtos projektus un lemj par projektu apstiprināšanu ar nosacījumiem vai bez nosacījumiem, noraidīšanu vai atstāšanu bez izskatīšanas.
5. Projektu Konkursam var iesniegt par ēkas vai ēkas daļas saglabāšanas darbiem, ja saglabājamās ēkas daļa ir pieejama sabiedrības apskatei un ēka:
   1. ir pieejama sabiedrības apskatei un ir valsts, reģiona vai vietējās nozīmes kultūras piemineklis;
   2. ir pieejama sabiedrības apskatei un atrodas vienā no turpmāk norādītajām teritorijām:
      1. valsts nozīmes pilsētbūvniecības piemineklis „Kuldīgas pilsētas vēsturiskais centrs” (valsts aizsardzības Nr. 7435);
      2. vietējas nozīmes pilsētbūvniecības piemineklis “Kuldīgas vēsturiskā centra nomale ar Ventas senleju” (valsts aizsardzības Nr. 9320), līdzfinansējums tiek piešķirts arhitektoniski un kultūrvēsturiski vērtīgām ēkām un fona apbūves ēkām saskaņā arpielikumu Nr.4 Vietējās nozīmes pilsētbūvniecības pieminekļa teritorijā esošo ēku iedalījums klasēs un publiskā ārtelpa.
6. Pieminekļa saglabājamā daļa ir atzīstama par pieejamu sabiedrības apskatei, ja ikviens var netraucēti apskatīt pabeigta projekta rezultātu no publiskās ārtelpas.
7. Komisija atsevišķi vērtē un pieņem lēmumu par Saistošo noteikumu 6.2. apakšpunktā minētiem projektiem (turpmāk – Mazā programma) un Saistošo noteikumu 6.1. apakšpunktā minētiem projektiem (turpmāk – Lielā programma).
8. Konkursa ietvaros budžetā piešķirtais finansējums tiek sadalīts šādā kārtībā: vispirms tiek novērtēti Mazās programmas projekti, atlikušais finansējums tiek sadalīts, vērtējot Lielās programmas projektus.
9. Projekta īstenošanas termiņš ir līguma noslēgšanas gada 30.novembris
10. Pieteicējiem, kuru projektiem objektīvu iemeslu dēļ līdzfinansējuma apguves termiņš ir garāks par līguma noslēgšanas gada 30.novembri, slēdzams līgums, kura termiņš ir ne garāks kā trīs gadi no lēmuma par līdzfinansējuma piešķiršanu brīža.
11. Pieteicējiem, kuru projektiem objektīvu iemeslu dēļ tiek pieņemts lēmums par līdzfinansējuma apguves termiņa pagarinājumu, maksimālais līdzfinansējuma apguves termiņš ir trīs gadi no pirmā lēmuma pieņemšanas.
12. Ja līdzfinansējuma saņēmējs ir saimnieciskās darbības veicējs Regulas izpratnē, neatkarīgi no tā juridiskā statusa un formas, tiek piemēroti Saistošajos noteikumos, Regulā un citos normatīvajos aktos paredzētie *de minimis* atbalsta piešķiršanas nosacījumi.
13. Projekta iesniegšana Konkursam nerada Kuldīgas novada pašvaldībai pienākumu piešķirt vai izmaksāt līdzfinansējumu. Līdzfinansējuma saņēmējs un pieminekļa vai izstrādājuma īpašnieks (kopīpašnieki) ir atbildīgs par visiem riskiem, kas ir saistīti ar projekta īstenošanu, tostarp finanšu riskiem, tehniskiem riskiem, kā arī tādiem apstākļiem un notikumiem, kurus, saprātīgi rīkojoties, iepriekš bija iespējams paredzēt un kuri bija par šķērsli projekta īstenošanai.

**II. Konkursa norises pamatprincipi**

1. Projektu apstiprina Konkursam pieejamā budžeta finansējuma ietvaros. Vispirms apstiprina Mazās programmas projektus. Lielās programmas projektus apstiprina atlikušā Konkursam pieejamā budžeta finansējuma ietvaros. Projektu noraida, ja tam nav pieejams (vismaz daļēji) budžeta finansējums.
2. Mazās programmas projektu apstiprina ar nosacījumiem vai bez nosacījumiem, ja projekts ir atzīts par pieļaujamu un nenoraidāmu. Mazās programmas ietvaros pieteikumu iesniegšana un izvērtēšana tiek organizēta divas reizes gadā. Konkrētus datumus nosaka ar domes sēdes lēmumu.
3. Lielās programmas projektu apstiprina ar nosacījumiem vai bez nosacījumiem, ja projekts ir atzīts par pieļaujamu un nenoraidāmu.
4. Lielās programmas projektiem vispirms tiek vērtēta pieļaujamība.
5. Projektu atstāj bez izskatīšanas, ja konstatē nenovēršamus (nepieļaujamus) trūkumus.
6. Līdzfinansējuma saņēmējam atļauj novērst pieļaujamus trūkumus. Projektu atstāj bez izskatīšanas, ja paziņotais trūkums noteiktajā termiņā nav novērsts.
7. Projektu noraida, ja tas neatbilst projekta vērtēšanas kritērijiem, proti:
   1. projekta objektam nav oriģinālās substances (piemēram, ir aizmūrētas pieminekļa oriģinālo logu ailas) un projekta īstenošanas rezultāta tā netiks atvietota vismaz ar analogu (piemēram, tiks ievietoti pieminekļa orģinālajai substancei neatbilstoši logi);
   2. projekta īstenošanas rezultātā tiks likvidēta projekta objekta oriģinālā substance (piemēram, projekta objektam tiks nojauktas oriģinālās pildrežģa sienas) vai tās daļa, neatvietojot to vismaz ar analogu (piemēram, projekta objektam tiks izbūvētas jaunas sienas no gāzbetona blokiem).

Ja būvei ir konstatētas patvaļīgas būvniecības pazīmes, t.i. nesošo, nenesošo būvelementu, fasāžu elementu (jumta segumu, dekoratīvo elementu, neatbilstošu logu, durvju, jumta logu un tml.) iebūve, kurai nav būvniecības dokumentācija un kura veikta neatbilstoši Kuldīgas novada teritorijas un apbūves noteikumiem un Lokālplānojumam Kuldīgas vecpilsētai Ventas senlejā, kas groza Kuldīgas novada teritorijas plānojumu, būvniecības dokumentācijā obligāti jāiekļauj un, pirmkārt, jāveic patvaļīgas būvniecības seku likvidēšana. Ja paredzamajos darbos nebūs ietverti, patvaļīgas būvniecības seku likvidēšanas pasākumi, finansējums netiks piešķirts.

1. Maksimālo līdzfinansējuma summu nosaka kā daļu no Konkursa tāmē (turpmāk - Tāme) fiksētas attiecināmo izmaksu kopsummas, nepārsniedzot summu un intensitāti, kas ir noteikta Saistošo noteikumu 6. punktā.

**III. Attiecināmās izmaksas un atbalstāmās darbības**

1. Konkursa ietvaros atbalstāmās darbības ir:
   1. pieminekļa būvniecības ieceres dokumentācijā (būvatļaujas vai paskaidrojuma raksta gadījumā - skaidrojošam aprakstam līdzvērtīgā dokumentā) norādītie būvdarbi:
      1. būvgaldniecības elementu – logu, durvju, slēģu u.c. atjaunošana un/vai nomaiņa (mazā un/vai lielā programma);
      2. atjaunota, restaurēta ēkas fasāde; (lielā programma)
      3. atjaunots ēkas jumta segums (lielā programma);
      4. veikta nesošo konstrukciju (pārseguma, jumta konstrukcijas, pamatu) pastiprināšana un/vai atjaunošana (lielā programma);
      5. tiek veikta pilsētvides restaurācija, atjaunojot “zudušas” ēkas, saskaņā ar tās agrāko, būvperiodam raksturīgo, novietojumu, būvapjomu, izskatu, materiālu un konstrukciju, un izmantojot amatnieciskās būvniecības metodes, pamatojoties uz kultūrvēsturisko izpēti. Līdzfinansēti tiek tradicionālo materiālu konstrukcija, konstruktīvie risinājumi un elementi, apdare un detaļas (lielā programma);
      6. vēsturisko skursteņu restaurācija pilnā apjomā (lielā programma).
   2. būvamatniecības izstrādājuma (oriģinālo logu, durvju, dekoratīvo vai funkcionālo būvdetaļu u. tml.) restaurācijas programmā vai būvniecības dokumentācijas skaidrojošā aprakstā (būvatļaujas vai paskaidrojuma raksta gadījumā - skaidrojošam aprakstam līdzvērtīgā dokumentā) norādītie darbi, tai skaitā analogu (vēsturiskajai patiesībai atbilstošu) būvamatniecības izstrādājumu izgatavošana, iegāde un uzstādīšana, vai ar izstrādājuma saglabāšanu saistītie būvdarbi.
   3. Atbilstoši Saistošo noteikumu 6.3. apakšpunktam Pieminekļa būvprojekta vai tam pielīdzināmas dokumentācijas izstrāde (tajā skaitā arhitektoniski mākslinieciskās izpētes vai inventarizācijas izstrāde, būvuzraudzība un autoruzraudzība).
2. Ja projektā paredzēti būvdarbi, tad būvatļaujā vai paskaidrojuma rakstā jābūt atzīmei par būvdarbu uzsākšanas nosacījumu izpildi. Līgums tiek slēgts pēc attiecīgās atzīmes saņemšanas.
3. Pieminekļa nesošo konstrukciju pārbūves darbi nav Konkursā atbalstāmās darbības.
4. Attiecināmās izmaksas, kuru segšanai Konkursa ietvaros var prasīt līdzfinansējumu, ir noteiktas Saistošo noteikumu 8. punktā. Līdzfinansējumu nevar prasīt par projekta attiecināmo izmaksu daļu, kas, kā pieminekļa vai tā daļas kopīpašniekam, pieder vai piekrīt jebkurai valstij, tajā skaitā pašvaldībai, un jebkuras valsts vai pašvaldības kapitālsabiedrībai.
5. Izmaksas, kas nav norādītas Saistošo noteikumu 8. punktā un tieši neatbilst Nolikuma 23. punktā norādītajām atbalstāmām darbībām, ir neattiecināmās izmaksas un to segšanai nav atļauts izlietot līdzfinansējumu.
6. Katrs pretendents var iesniegt vienu projektu par vienu kadastra objektu[[1]](#footnote-1) saskaņā ar Saistošo noteikumu 6.2. apakšpunktā minētiem projektiem vai Saistošo noteikumu 6.1. apakšpunktā minētiem projektiem.
7. Līdzfinansējums tiek izlietots un izmaksāts saskaņā ar līgumu.

**IV. Prasības līdzfinansējuma saņēmējam**

1. Projektu Konkursam var iesniegt persona, kura atbilst Saistošo noteikumu 3. un 4. Punktā minētajam, kā arī Nolikumā noteiktām prasībām līdzfinansējuma saņēmējam.
2. Papildus Saistošo noteikumu 2. punktā noteiktajam, līdzfinansējuma saņēmējs nevar būt jebkura valsts, tajā skaitā pašvaldība, un jebkuras valsts vai pašvaldības kapitālsabiedrība, izņemot gadījumus, kad valsts vai pašvaldības kapitālsabiedrība pilda pārvaldnieka uzdevumus Dzīvojamo māju pārvaldīšanas likumā noteiktajā kārtībā.
3. Projekta objekta līdzfinansējuma saņēmēja nekustamā īpašuma nodokļa parāds par Pašvaldības administratīvajā teritorijā esošiem nekustamā īpašuma objektiem pirmstaksācijas periodā nepārsniedz 50 euro; Daudzdzīvokļu dzīvojamo māju gadījumā neviena dzīvokļa īpašuma īpašnieka nekustamā īpašuma nodokļa parāds par Pašvaldības administratīvajā teritorijā esošiem nekustamā īpašuma objektiem pirmstaksācijas periodā nepārsniedz 50 euro;
4. Iesniedzot pieteikumu līdzfinansējuma saņemšanai iesniedzējs piekrīt, ka būvvalde kā projekta līdzfinansētāja – Pašvaldības pārstāvis, vērtējot būvniecības iecerē iekļautos risinājums var izvirzīt papildus prasības apbūves noteikumiem būvniecības dokumentācijā, piemēram - skaņojumos, būvatļaujā utml., lai nodrošinātu šī konkursa mērķu sasniegšanu.
5. Līdzfinansējuma saņemšanas gadījumā ēkas īpašniekam ir pienākums veikt atjaunotās ēkas vai tās daļas apdrošināšanu. Minimālais apdrošināšanas termiņš – 5 gadi no līdzfinansējuma saņemšanas. Prasība attiecināma uz Lielās programmas ietvaros veiktajiem projektiem.

**V. Projekta saturs**

1. Konkursa pieteikumam jāpievieno:
   1. saskaņā ar MK 2017. gada 3. maija noteikumiem Nr. 239 „Noteikumi par Latvijas būvnormatīvu LBN 501-17 “Būvizmaksu noteikšanas kārtība” izstrādāta konkursa projekta realizēšanas tāme **(Lielā programma),** finanšu piedāvājums **(mazā programma),** norādot pieteicēja pašfinansējumu

35.2. informāciju par ēkas un zemes īpašuma tiesībām;

35.3. gadījumā, ja uz pašvaldības līdzfinansējumu pretendē ēkas īpašnieks – saimnieciskās darbības veicējs, un tas pretendē uz atbalstu, kas kvalificējams kā komercdarbības atbalsts, konkursa pieteikumā norāda de minimis atbalsta uzskaites sistēmā sagatavotās veidlapas identifikācijas numuru vai iesniedz tās izdruku (.pdf formātā), kā noteikts Ministru kabineta 2018.gada 21.novembra noteikumu Nr.715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem” (turpmāk – MK noteikumi Nr.715) 21. punktā.

1. Piesakoties **Lielajai programmai** (50% apmērā no projekta objekta vai izstrādājuma saglabāšanas attiecināmo izmaksu kopsummas, saistošo noteikumu 6.1. punkts), projektu veido šādi dokumenti:
   1. aizpildīta un parakstīta Pieteikuma veidlapa (Nolikuma **1. pielikums**);
   2. dokumenti, kas apliecina līdzfinansējuma saņēmēja tiesības pārstāvēt pieminekļa īpašnieku (kopīpašniekus).

Piemēram, ja:

36.2.1. pieminekļa īpašnieks ir fiziska persona, tad pārstāvību noformē ar notariāli apliecinātu pilnvaru;

* + 1. pieminekļa īpašnieks ir juridiska persona, tad pārstāvību noformē ar rakstveida pilnvaru (bez notariāla apliecinājuma);
    2. piemineklis ir sadalīts dzīvokļu īpašumos, tad pārstāvību pamato ar dzīvokļu īpašnieku kopības lēmumu. Dzīvokļu īpašnieku kopības lēmumam jāatbilst Dzīvokļa īpašuma likuma prasībām, tai skaitā, prasībām parasta vairākuma pietiekamībai (vairāk nekā puse no visiem dzīvokļu īpašumiem, sk. Dzīvokļa īpašuma likuma 16. panta otrās daļas 4. punktu un 16. panta trešo daļu). No dzīvokļu īpašnieku kopības lēmuma nepārprotami jāsecina, par ko nobalsoja dzīvokļu īpašumu īpašnieki (Dzīvokļu īpašnieku kopības lēmumam jāsatur lemjošā daļa). Dzīvokļu īpašnieku kopības lēmumam jāpievieno pilnvaru apliecinātās kopijas, ja dzīvokļa īpašuma īpašnieka vietā balsoja cita persona. Dzīvokļu īpašnieku kopības lēmuma lemjošās daļas piemērs ir norādīts Nolikuma **3. pielikumā**;

1. Visos gadījumos no pārstāvību pamatojoša dokumenta nepārprotami jāsecina, ka pilnvarnieks ir tiesīgs nodrošināt projekta īstenošanu, būt par personu, kura no sava norēķina konta norēķinās ar būvkomersantu, pārstāvēs pilnvarojuma devējus Konkursā ar visām procesuālajām tiesībām, parakstīs līdzfinansējuma līgumu un vienošanās pie tā, kā arī saņems savā norēķinu kontā līdzfinansējuma maksājumu;
   1. dokumenti, kuri apliecina projekta būvdarbu saskaņošanu Kuldīgas novada būvvaldē (ja būvniecības dokumentācija ir izstrādāta un saskaņota uz pieteikuma iesniegšanas brīdi);
   2. Tāme, kurā ir norādītas visas būvdarbu līgumā paredzētās būvniecības izmaksas projekta ietvaros veicamajiem pieminekļa saglabāšanas darbiem, atsevišķi uzrādot attiecināmo izmaksu aprēķina summu, no kuras tika aprēķināta pieprasītā līdzfinansējuma summa; Tāmi sagatavo atbilstoši paraugam (Nolikuma **2. pielikums**).
   3. ja saskaņā ar Regulu līdzfinansējuma saņēmējs ir saimnieciskās darbības veicējs- *de minimis* atbalsta uzskaites sistēmā (turpmāk - Sistēma) sagatavotās un apstiprinātās veidlapas (Ministru kabineta 21.11.2018. noteikumu Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 1. pielikums) izdruku vai norādīt Sistēmā izveidotās un apstiprinātās identifikācijas numuru;
   4. pieminekļa fotoattēla krāsaina izdruka, kurā ar grafiskiem līdzekļiem ir atzīmēta projekta ietvaros saglabājamā pieminekļa daļa, kas pierāda pieminekļa atbilstību Nolikuma 2. punktam.
2. Piesakoties **Mazajai programmai** (70% apmērā no projekta objekta vai izstrādājuma saglabāšanas attiecināmo izmaksu kopsummas. Atsevišķos gadījumos komisija var lemt par līdzfinansējuma intensitātes palielinājumu līdz 90% apmērā no projekta objekta vai izstrādājuma saglabāšanas attiecināmo izmaksu kopsummas, ja: 1) ir veikts tehniskais apsekojums un saskaņā ar tehnisko atzinumu ēka atzīta pirms avārijas stāvoklī, 2) saskaņā ar būvvaldes atzinumu logi atzīti par neatbilstošiem, bet esošais īpašnieks nav bijis neatbilstošo logu izbūvētājs, 3) pieteikuma iesniedzējs ir maznodrošināta persona, 4) citos līdzīgos gadījumos projektu veido šādi dokumenti:
   1. aizpildīta un parakstīta Pieteikuma veidlapa (**1. pielikums**);
   2. dokumenti, kas apliecina līdzfinansējuma saņēmēja tiesības pārstāvēt pieminekļa īpašnieku (kopīpašniekus).

Piemēram, ja:

* + 1. pieminekļa īpašnieks ir fiziskā persona, tad pārstāvību noformē ar notariāli apliecinātu pilnvaru;
    2. pieminekļa īpašnieks ir juridiskā persona, tad pārstāvību noformē ar rakstveida pilnvaru (bez notariāla apliecinājuma);
    3. piemineklis ir sadalīts dzīvokļu īpašumos, tad pārstāvību pamato ar dzīvokļu īpašnieku kopības lēmumu. Dzīvokļu īpašnieku kopības lēmumam jāatbilst Dzīvokļa īpašuma likuma prasībām, tai skaitā, prasībām parasta vairākuma pietiekamībai (vairāk nekā puse no visiem dzīvokļu īpašumiem, sk. Dzīvokļa īpašuma likuma 16. panta otrās daļas 4. punktu un 16. panta trešo daļu). No dzīvokļu īpašnieku kopības lēmuma nepārprotami jāsecina, par ko nobalsoja dzīvokļu īpašumu īpašnieki (Dzīvokļu īpašnieku kopības lēmumam jāsatur lemjošu daļu). Dzīvokļu īpašnieku kopības lēmumam jāpievieno pilnvaru apliecinātās kopija, ja dzīvokļa īpašuma īpašnieka vietā balsoja cita persona. Dzīvokļu īpašnieku kopības lēmuma lemjošās daļa piemērs ir norādīts Nolikuma **3. pielikumā**;
    4. piemineklis ir kopīpašums, tad pārstāvību var noformēt privātā kārtā, noslēdzot sabiedrības līgumu. Sabiedrības līgumu jāparaksta visiem kopīpašniekiem. Sabiedrības līgumam jāpievieno pilnvaru apliecinātās kopijas, ja kopīpašnieka vietā sabiedrības līgumu parakstīja cita persona.
    5. Zemesgrāmatā nostiprināts īres vai nomas līgums vai 38.2.1. un 38.2.2. apakšpunktā minētais pilnvarojums.

1. Visos gadījumos no pārstāvību pamatojoša dokumenta nepārprotami jāsecina, ka pilnvarnieks ir tiesīgs nodrošināt projekta īstenošanu, būt par personu, kura no sava norēķina konta norēķinās ar būvkomersantu, pārstāves pilnvarojuma devējus Konkursā ar visām procesuālajam tiesībām, parakstīs līdzfinansējuma līgumu un vienošanās pie tā, kā saņems savā norēķinu kontā līdzfinansējuma maksājumu;
   1. dokumenti, kuri apliecina projekta risinājumu vai būvdarbu saskaņošanu Būvvaldē (ja būvniecības dokumentācija ir izstrādāta un saskaņota uz pieteikuma iesniegšanas brīdi);
   2. Ja būvdarbi – finanšu piedāvājums/tāme, kurā ir norādītas visas būvdarbu līgumā paredzētās būvniecības izmaksas projekta ietvaros veicamajiem pieminekļa saglabāšanas darbiem, atsevišķi uzrādot attiecināmo izmaksu aprēķina summu, no kuras tika aprēķināta pieprasītā līdzfinansējuma summa; Finanšu piedāvājumu/Tāmi sagatavo brīvā formā.
   3. Ja elementa izvietošana, pakalpojumi, līdzvērtīgi risinājumi – tad detalizēts rēķins, kas ataino iegādātā elementa un tā uzstādīšanas izmaksas.
   4. ja saskaņā ar Regulu līdzfinansējuma saņēmējs ir saimnieciskās darbības veicējs - Sistēmā sagatavotās un apstiprinātās veidlapas (Ministru kabineta 21.11.2018. noteikumu Nr. 715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 1. pielikums) izdruku vai norādīt Sistēmā izveidotās un apstiprinātās identifikācijas numuru;
   5. Pieminekļa fotoattēla krāsaina izdruka, kurā ar grafiskiem līdzekļiem ir atzīmēta projekta ietvaros saglabājamā pieminekļa daļa, kas pierāda pieminekļa atbilstību Nolikuma 2. punktam.
   6. Pieminekļa tehniskais apsekojums ar tehnisko atzinumu par pirms avārijas stāvokli vai atzinums par nedrošu būvi. (ja attiecināms atbilstoši Nolikuma 38. punktam).

**VI. Projekta dokumentu noformēšana.**

1. Projekta dokumentus - oriģinālus vai to atvasinājumus sagatavo un iesniedz, ievērojot Ministru kabineta 04.09.2018. noteikumus Nr. 558 „Dokumentu izstrādāšanas un noformēšanas kārtība” (turpmāk – Dokumentu izstrādāšanas noteikumi).
2. Dokumentiem jābūt sagatavotiem latviešu valodā, jābūt skaidri salasāmiem, bez labojumiem un dzēsumiem, dokumentiem svešvalodās jābūt pievienotam tulkojumam valsts valodā.
3. Konkursa pieteikums jāiesniedz Pašvaldības Apmeklētāju pieņemšanas centrā (Baznīcas ielā 1, Kuldīgā) Kuldīgas novada domes lēmumā noteiktā termiņā vai iesniedzot pieteikumu ar drošu elektronisko parakstu – jānosūta uz epastu dome@kuldiga.lv.
4. Konkursa pieteikumu veido pieteikuma veidlapa pašvaldības līdzfinansējuma saņemšanai (Nolikuma 1.pielikums).

**VII. Projekta vērtēšana, lēmuma pieņemšana un paziņošana,**

**Līguma noslēgšana**

1. Komisija lemj par projektiem divu mēnešu laikā no pieteikumu iesniegšanas termiņa beigām.
2. Komisija Mazās programmas projektus vērtē šādā kārtībā:
   1. Komisija pārbauda iesniegto projektu atbilstību Nolikuma prasībām un pieņem vienu no šādiem lēmumiem:
      1. projektus, kuros ir konstatēti būtiski trūkumi, Komisija atstāj bez izskatīšanas;
      2. projekti, kuri atbilsts nolikuma prasībām, tiek apstiprināti;
      3. projekti, kuros ir konstatēti nebūtiski trūkumi, tiek apstiprināti ar nosacījumiem, kas jānovērš līdz līguma noslēgšanai;
3. Pēc Nolikumā minēto lēmumu pieņemšanas par Mazo programmu, Komisija vērtē Lielās programmas projektus šādā kārtībā:
   1. Komisija pārbauda iesniegto projektu atbilstību Nolikuma prasībām un pieņem vienu no šādiem lēmumiem:
      1. projektus, kuros ir konstatēti būtiski trūkumi, Komisija atstāj bez izskatīšanas;
      2. projekti, kuri atbilsts nolikuma prasībām, tiek apstiprināti;
      3. projekti, kuros ir konstatēti nebūtiski trūkumi, tiek apstiprināti ar nosacījumiem, kas jānovērš līdz līguma noslēgšanai;
4. Komisijas lēmumu paziņo līdzfinansējuma saņēmējam 10 (desmit) darba dienu laikā pēc domes sēdes dienas.
5. Komisija var izbeigt Konkursu bez rezultātiem, ja:
   1. nav iesniegts neviens projekts;
   2. visi projekti ir atstāti bez izskatīšanas;
   3. konstatē citu būtisku iemeslu, kas liedz turpināt Konkursa norisi.

**VIII. Noteikumi *de minimis* valsts atbalsta piešķiršanai**

1. Komisija lemj par līdzfinansējuma piešķiršanu saimnieciskās darbības veicējam valsts atbalsta veidā saskaņā ar Regulu.
2. Lemjot par līdzfinansējuma piešķiršanu valsts atbalsta veidā, Komisija ievēro šādus nosacījumus:
   1. *de minimis* atbalstu piešķir, ievērojot Regulas 1. panta 1. punktā minētos nozares un darbības ierobežojumus;
   2. saimnieciskās darbības veicējs tiek vērtēts viena vienota uzņēmuma līmenī. Viens vienots uzņēmums atbilst Regulas 2. panta 2. punktā noteiktajai „viena vienota uzņēmuma” definīcijai;
   3. pirms lēmuma pieņemšanas par Projekta apstiprināšanu Komisija pārbauda, vai saimnieciskās darbības veicējam valsts atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā *de minimis* atbalsta kopējo apmēru līdz līmenim, kas pārsniedz Regulas 3. panta 2. punktā noteikto maksimālo *de minimis* atbalsta apmēru;
   4. *de minimis* atbalstu piešķir, ja saimnieciskās darbības veicējam nav pasludināts maksātnespējas process, netiek īstenots tiesiskās aizsardzības process, netiek īstenots ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums, tā saimnieciskā darbība nav izbeigta vai apturēta un/vai tas neatbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
   5. ievērojot Regulas 5. panta 1. un 2. punkta nosacījumus, Saistošo noteikumu ietvaros piešķirto *de minimis* atbalstu drīkst kumulēt ar citu *de minimis* atbalstu līdz Regulas 3. panta 2. punktā noteiktajam robežlielumam, kā arī drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā;
   6. ja saimnieciskās darbības veicējs darbojas vienlaicīgi vairākās nozarēs, tostarp Regulas 1. panta 1. punktā minētajās nozarēs, vai veic turpat minētas darbības, saimnieciskās darbības veicējs nodrošina šo nozaru vai darbību, vai to izmaksu nodalīšanu saskaņā ar Regulas 1. panta 2. punktu.
3. Līdzfinansējumu uzskaita saskaņā ar normatīviem aktiem par *de minimis* atbalsta uzskaites veidlapu paraugiem.
4. Pašvaldība un līdzfinansējuma saņēmējs uzglabā informāciju par sniegto *de minimis* atbalstu atbilstoši Regulas 6. panta 4. punktam.

Kuldīgas novada domes priekšsēdētāja Inese Astaševska

1. **kadastra objekts** — Nekustamā īpašuma valsts kadastra informācijas sistēmā reģistrēts nekustamais īpašums kā īpašuma objektu kopums, kā arī zemes vienība, būve, telpu grupa un zemes vienības daļa, LR likums “Nekustamā īpašuma valsts kadastra likums”, <https://likumi.lv/ta/id/124247-nekustama-ipasuma-valsts-kadastra-likums> [↑](#footnote-ref-1)